Projekts

# LATVIJAS REPUBLIKAS MINISTRU KABINETA

Sēdes protokollēmums

|  |  |  |
| --- | --- | --- |
| Rīgā | Nr. | 2019.gada \_\_ .\_\_\_\_\_\_\_\_\_\_\_\_\_  |

**.§**

**Par jauno elektrovilcienu projekta finansēšanas modeli**

 **TA- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu.

2. Pieņemt zināšanai, ka jauno elektrovilcienu projekta, tostarp, 32 elektrovilcienu, rezerves daļu fonda 5 gadiem un elektrovilcienu uzturēšanas iekārtu iegādes, kā arī vilcienu remontu centra izbūves kopējās izmaksas ir 255 888 753 *euro,* elektrovilcienu (tajā skaitā personāla apmācības, iekārtas elektrovilcienu uzturēšanai un rezerves daļu fonds) iepirkuma līgums - 241 888 753 *euro* un remontu centra (depo) būvniecība (rekonstrukcija) – provizoriski 14 000 000 *euro*.

3. Pieņemt zināšanai, ka AS “Pasažieru vilciens” precizētā biznesa plāna projekta, kas ietver tā saimnieciskās un finanšu darbības prognozes, tajā skaitā 32 jaunu elektrovilcienu, rezerves daļu fonda 5 gadiem un elektrovilcienu uzturēšanas iekārtu iegādi, kā arī vilcienu remontu centra izbūvi, provizoriskā ietekme uz vispārējās valdības budžeta bilanci 2019. gadā ir (4 285 516) *euro* (pozitīva ietekme), 2020. gadā ir (2 067 239) *euro* (pozitīva ietekme), 2021. gadā ir 2 178 375 *euro*, 2022. gadā ir 168 425 040 *euro* un 2023. gadā ir 61 955 210 *euro.*

4. Pieņemt zināšanai, ka saskaņā ar precizētā AS “Pasažieru vilciens” biznesa plāna aplēsēm sākot ar 2025. gadu pie nosacījuma, ja nav būtisku izmaiņu tirgus situācijā un normatīvajos aktos, tiek prognozēts, ka AS “Pasažieru vilciens” nebūs nepieciešama zaudējumu kompensācija no valsts budžeta, kā arī nebūs jākompensē izdevumi, kas saistīti ar projekta finansējuma piesaisti.

5. Satiksmes ministrijai veikt visas nepieciešamās darbības attiecībā uz finansējuma piesaisti Eiropas Savienības fondu līdzfinansējuma nodrošināšanai jauno elektrovilcienu projektam 2021.-2023. gadā, tādejādi paredzot arī negatīvas ietekmes, uz vispārējās valdības budžetu, mazināšanas iespējas un attiecīgi precizējot fiskālo ietekmi pa gadiem.

6. Satiksmes ministrijai atbilstoši Ministru kabineta 2018. gada 5. novembra sēdes protokola Nr.51 46.§ 9.punktā noteiktajam kompensēšanas algoritmam iesniegt izskatīšanai Ministru kabinetā priekšlikumus kompensācijas pasākumiem līdz 2021. gada 1. jūnijam, ja 5. punktā veikto darbību rezultātā netiek nodrošināta Eiropas Savienības fondu līdzfinansējuma piesaiste jauno elektrovilcienu projekta īstenošanai tādā apmērā, kas nebūtu mazāks par kompensēšanas algoritma aprēķināto aktuālo vērtību.

7. Finanšu ministrijai ņemt vērā 3. punktā minēto provizorisko fiskālo ietekmi uz vispārējās valdības budžeta bilanci, izstrādājot fiskālās prognozes likumprojektam “Par vidēja termiņa budžeta ietvaru 2020., 2021. un 2022. gadam”.

8. Ja 32 jaunu elektrovilcienu, rezerves daļu fonda 5 gadiem un elektrovilcienu uzturēšanas iekārtu iegādes, kā arī vilcienu remonta centra izbūves rezultātā AS “Pasažieru vilciens” negatīvā ietekme uz vispārējās valdības budžeta bilanci jebkurā gadā laika periodā no 2019. līdz 2023. gadam būs par 5% lielāka nekā tā paredzēta precizētājā biznesa plāna projektā un šo palielinājumu nav izraisījuši notikumi ārpus AS “Pasažieru vilciens” kontroles, Satiksmes ministrijai nekavējoties iesniegt Ministru kabinetā izskatīšanai priekšlikumus ietekmes neitralizējošiem pasākumiem.

Ministru prezidents A. K. Kariņš

Valsts kancelejas direktors J. Citskovskis

Iesniedzējs: Satiksmes ministra vietā

Ministru prezidenta biedrs,

Tieslietu ministrs J.Bordāns

Vīza: Valsts sekretāra p.i. Dž. Innusa

K.Marinska 67028066

karina.marinska@sam.gov.lv